open-index/open-wikipedia-markdown huggingface dataset:
Manganes

Elven gemyk ew '''manganes''', niver 25 e'n Vosen Beriodek. Y arwodh gemyk ew **Mn**. Nag ew godhvedhys pandr'ew styr an hanow, po dhort an ger Latin *magnes*, ow styrya tednven awos y voon pyrolusit bos tednvenek, po dhort *magnesia nigra* awos liw manganes oksid. An moon moyha kebmyn ew pyrolusit.

Elven essensek ew manganes dhe bub ehen. An radn vrassa nodho ew e'n eskern. Peryllus ew anella mog po polter manganes. Arwodhyow an kleves 'terthen vog' (*fume fever*) ew skwithder hag anoreksia. En Oos Viktoria, *<nowiki/>'Condy's Disinfecting Fluid*' a via en pub gwerthji kemyst hag usys o rag golghi an lonk. Permanganat o onan a'y dhevnydhyow. Usys o manganes e'n Oos Romanek rag gul gweder kler, en medh Pliny an Kottha en 79KOK. An kemygydh a Sweden, Johan Gottlieb Gahn (1745-1818), a dhiskudhas an olkan pur en 1774.

Askorrys ew a-dro dhe 5 milvil tonnas a'n olkan pub bledhen. Nag ew an olkan usys awos y vos re vrottel. Kesolkenyow ew devnydh 95% a'n moon, pekara dur (1% manganes), ha dur manganes (13% manganes) - usys rag gul kledhrednow hensi horn, godnys ha prednyer baghow prison.

Poos atomek manganes ew 54.94, y boynt teudhi ew 1244°C ha'y boynt bryjyon ew 1962°C. An dosedh ew 7.4kg an liter. Olkan kales brottel arhansek ew manganes. Ev a dhasober gen dowr dhe furvya gossen.

## Mirva

Restren: Harvard_Museum_of_Natural_History._Pyrolusite._Bootin_Hill,_Silver_City,_Grant_Co.,_NM_(DerHexer)_2012-07-20.jpg |skeusennik|Moon manganes - pyrolusit
Restren: Johan_Gottlieb_Gahn,_1745-1818,_kemisk,_assessor_i_Bergskollegium_(Lorens_Pasch_d.y.)_-_Nationalmuseum_-_39478.tif |skeusennik|Johan Gottlieb Gahn
Restren: Bewegliches Herzstueck.jpg |skeusennik|Kledhrednow hensi-horn
Restren: Manganese Battery.jpg |skeusennik|Batri ow komprehendya manganes
Restren: Aluminium Dose.jpg |skeusennik|Gwres ew kannow diews en-mes a gesolkan aluminiom-manganes
Martin Koster

**Martin Gert Koster** (Dedemsvaart, Overijssel, Iseldiryow, 1950) yw skrifer iseldiryek y'n yeth sowsnek isel, kewses y'n north est a'n Iseldiryow hag y'n north a Almayn. Yn 1979 ev a fondyas an lyver termyn *Roet* rag lien sowsnek isel.

Koster yw skrifer polemek, hag yma dhodho gis skrifa ironek. Y mynnas gans *Roet* o maga lien sowsnek isel arnowydh ha heb tabous.

Yn 2021 ev a kemeras medalen riel y'n Order Oranje-Nassau dre reson y assays a-barth an yeth sowsnek.

## Livrow
**Zölfportret mit sparzegelties* (omvywskrif, Het Drentse Boek, 1995)
**Tegen de stroom in. Het kunstenaarschap van Rudi Seidel* (adro-dhe'n lymner Rudi Seidel; yn yeth iseldiryek, Het Drentse Boek, 1998)
**Hotel an 't spoor* (bardhonogow, Het Drentse Boek, 2010)
**Oostwaartsch! Grensverkennings van een Sudentendrent* (skrifedhow viajya yn yethow sowsnek isel hag iseldiryek, Het Drentse Boek, 2017)
**Ik trap hum an* (kolovennow, Het Drentse Boek, 2020)
Neon

Elven gemyk ew **neon**, niver 10 e'n Vosen Beriodek. Y arwodh gemyk ew **Ne**. An hanow a dheu dhort an ger Greka *neos*, ow styrya nowydh. Gass didhregynnus ew, heb radn e'n korf denel, drefen na dhasober gen elvednow erel. En 1898, en Kolji Universita, Loundres, William Ramsay ha Morris Travers a enyshas an gass krypton. Bettegens anjei a wrug gwaytya gass moy skav. En mis Efan e'n keth bledhen, anjei a wrug moy a hwithrans, ha'n tro ma anjei a wrug diskudha gass nowydh hag a dheuth en kensa pan wrug argon soled ethenna. Pan veu gorrys an gass en spektrometer, sowdhenys enjei drefen an golow rudh bryntin.

Askorrys ew neon dhort ayr linyel dre dhistyllyans radnrivek (), nebes todnasow pub bledhen. An chif devnydh ew arwodhow neon, ha golowyow niwl ewedh. Gwres veu an arwodh neon kensa gen Georges Claude en 1910, ha kens pell usys o anjei gen an diwysyans argemedna. Usys ew avel lin yeynhe tempredhow isel. Nag ew y dempredh mar isel avel heliom (-246°C en le -269°C), bes lin yeynhe moy effeythadow ew.

Poos atomek neon ew 20.18, y boynt teudhi ew -249°C ha'y boynt bryjyon ew -246°C. Y dhosedh ew 0.9g an liter. Gass diliw, anvlasus ew neon. Na dhasober gen elvednow erel vetholl. 

J.Norman Collie a leveris y vos diskudhyor neon ewedh. Na woren nei a-dro dhe wiryonedh hebma, bes den pur dhidheurek o en neb kas. Ev a wrug an skeusen dewyn-X gensa, krambler a vri ova en menedhyow Alban, ha leverys ew dell wrug Conan Doyle skrifa character Sherlock Holmes a-dro dhe ev.

## Mirva

Restren: LG_refrigerator_interior.jpg |Devnydh neon avel lin yeynhe
Restren: Colorful_neon_street_signs_in_Kabukichō,_Shinjuku,_Tokyo.jpg |Golowyow neon en Tokyo, Nihon
Restren: William_Ramsay.jpg |Syr William Ramsay
Restren: Georges_Claude_1926.jpg |Georges Claude
Restren: Morris_Travers.jpg |Morris Travers
Restren: J._Norman_Collie.jpg |Norman Collie
Hyns-horn Skav an Trallonk ha Lannvari Kereynyon

Hyns-horn kledhrennow kul 2 tros-hys 6 meusva (726 mm) y eyj yn Powys, Kembra yw **Hyns-horn Skav an Trallonk ha Lannvari Kereynyon** (Kembrek: *Rheiffordd y Trallwng a Llanfair Caereinion*; Sowsnek: *Welshpool and Llanfair Light Railway*). An linen yw nebes 8.5 mildir (13.7 km) hy hys hag y pon dhe'n west a'n Trallonk, ow passya Kastell Kereynyon dhe wig Lannvari Keyreynyon.

## Gwelewgh ynwedh

* Rol a hensi-horn yn Kembra
* Dowrgleudh Trevaldwyn
Neptuniom

Elven gemyk ew '''neptuniom''', niver 93 e'n Vosen Beriodek. Y arwodh gemyk ew **Np**. An hanow a dheu dhort an planet Neptun (po Nevyon), drefen bos uraniom henwys dhort Ouranos. Nag eus dhe neptuniom radn e'n korf denel. Na hwer neptuniom war an nor marnas en arbrovjiow hwithrans. 

Diskudhans veu neptuniom en mis Me 1940 gen Edwin McMillan (1907-1991) ha Philip Abelson (1913-2004) en Berkeley, Kaliforni. McMillan a gevradnas an Pewas Nobel rag Kemyk en 1951 gen Glenn Seaborg drefen aga thiskudhyansow. Askorrys ew neptuniom dhort kunys uraniom usys en dasoberoryon nuklerek. Nebes radyoeythresek ew. Usys ew en sensellow nywtron. Poos atomek neptuniom ew 237, y boynt teudhi ew 640°C ha'y boynt bryjyon ew 3902°C. Y dhosedh ew 20.3kg an liter. Olkan arhansek ew neptuniom. Radyoweythresek ew pub isotop neptuniom, an isotop gen an hanter-bewnans hirra ew neptuniom-237, 2.14 milvil a vledhydnyow.

## Mirva

Restren: Berkeley_60-inch_cyclotron.jpg |skeusennik|An 60 meusva cyclotron en Universita Berkeley
Restren: Neptune_-_Voyager_2_(29347980845)_flatten_crop.jpg |skeusennik|An planet Neptun (Nevyon)
Niobiom

Elven gemyk ew '''niobiom''', niver 41 e'n Vosen Beriodek. Y arwodh gemyk ew **Nb**. An hanow a dheu dhort *Niobe*, mergh metern Tantalus en mythologieth grek, awos bos an elven niobiom mar haval ort tantalom.

Nag eus radn dhe niobiom e'n korf denel. Diskudhys veu en 1801 gen  en Loundres. Ev a wrug ober war sort a voon, kolumbit y hanow. Gwres veu an olkan pur rag an kensa pres en 1864 gen C.S.Blomstrand.

An chif moon ew kolumbit (Fe, Mn)(Nb,Ta)2O6 aswonnys avel niobit ewedh. Ema'n balyow moyha posek en Brasil (85% a askorrans ollvesek),  Repoblek Werinel Kongo, Russi, Nijeri ha Kanada. Askorrys ew a-dro dhe 60,000 tonnas an vledhen. Keworrys ew dhe dhur dinam rag y grevhe. Usys ew rag gul gwelydni kesteudha (*welding rods*) ha pibednow en dasoberoryon nuklerek ow karya lithiom ha sodiom linyel. Usys ew kesolkenyow niobiom rag gul ympyansow leuvvedhegel (*surgical implants*) awos na wra dasoberi gen gwias denel. 

Poos atomek niobiom ew 92.92, y boynt teudhi ew 2468°C ha'y boynt bryjyon ew 4742°C. Y dhosedh ew 8.6kg an liter. Olkan spladn loos-liw dur ew niobiom, medhel pan vo pur. Gebmweyth gwres a niobiom a spladna gen liwyow seythliw.

## Mirva

Restren: Charles_Hatchett_2.jpg |skeusennik|Charles Hatchett
Restren: Niobe_JacquesLouisDavid_1772_Dallas_Museum_of_Art.jpg |skeusennik|Lymnans a Niobe gen Jacques-Louis David
Restren: Apollo_CSM_lunar_orbit.jpg |skeusennik|Gwres a geoalkan niobiom ew tron tewl Apollo 15.
Restren: Columbite-75444.jpg |skeusennik|Kolumbit
Restren: AlfredPalmerwelder1.jpg |skeusennik|Usys ew niobiom rag gul gwelydni kesteudha
Restren: X-ray3.jpg |skeusennik|Ympyansow leuvvedhegel
Nitrojen

Elven gemyk ew **nitrojen**, niver 7 e'n Vosen Beriodek. Y arwodh gemyk ew **N**. An hanow a dheu dhort an geryow Greka *nitron* ha *genes*, ow styrya furvya solpyter. Aswonnys o nitrojen avel *choke-damp* en Sowsnek e'n dalleth. Hanow ammonya, an gass NH3, a dheu dhort duw Ejyp koth, Ammon, awos bos ammoniom klorid (*sal ammoniac*, po holan Ammon) kevys en ogas dhe'y dempel.

Gass nitrojen ew 78% a ayr. Essensek ew dhe vewnans. Radn a DNA ha meur a volekulednow posek bewoniethel ew, avel hemoglobin ha trenkednow amino. Nag ew nitrojen gwenonek, bes pur wenonek ew nebes kestoffow nitrojen, avel nitrojen dioksid (NO2), hidrojen cyanid (HCN), hag ammonya (NH3).

Usys ew nitrojen linyel rag rewi goos ha gul leuvvedhegneth kryogenik. 

Polter godn ew kemyskans a lowbredn (karbon), sulfur ha solpyter (potassiom nitrat). Diskudhys veu nitroglycerin en 1846. E'n gwettha prys, ansad o. Ena, diskudhys veu dynamit gen Alfred Nobel en 1867 ort y sugna war *kieselguhr*. Diskudhys veu an treja kesstoff tardhadow a nitrojen, TNT, en 1863.

Enysyes veu nitrojen rag an kensa pres gen Daniel Rutherford (1749-1819) en Karedin en 1772. Askorrys ew 45 milvil tonnas a nitrojen dhort an ayr pub bledhen dre dhistyllans radnrivek (*fractional distillation*). Usys ew en teyr for:

[1] avel ayrgylgh difysk (*inert*), hebm ew dhe synji oksyjen dhort daffar ha kesstoffow, rag ensampel avalow a wra synji en yeyner diw vledhen en ayrgylgh heb oksijen.

[2] dhe yeynhe, poynt bryjyon nitrojen ew -196°C.

[3] avel pednfenten dhe'n diwysyans kemyk, ema kansow a gesstoffow hag a dhalleth avel gass nitrojen, ha gorfedna avel boos, treven, dillas, kerri ha medhegneth. Diwysyans a wra usya an argerdh Haber dhe dreylya nitrojen dhe ammonya ort y dobmhe gen katalydh en-dadn waskedh. Fritz Haber a waynyas an Pewas Nobel rag Kemyk en 1918 awos an diskudhyans ma.

Poos atomek nitrojen ew 14.01, y boynt teudhi ew -210°C ha'n poynt bryjyon ew -196°C. Y dhosedh ew 1.25 gramm an liter. Gass diliw, anvlasus didhasoberek ew.

## Mirva

Restren: Amun.svg |skeusennik|Ammon po Amun, duw Ejyptek
Restren: Dynamite Diagram.svg |skeusennik|Dynamit
Restren: Wart_cryotherapy.jpg |skeusennik|Kryo-leuvvedhegneth
Restren: Alfred_Nobel3.jpg |skeusennik|Alfred Nobel
Restren: Rutherford_Daniel.jpg |skeusennik|Daniel Rutherford
Restren: Fritz_Haber.png |skeusennik|Fritz Haber
Restren: Криогенная_азотная_станция.jpg |skeusennik|Gweythva askorra nitrojen
Nobeliom

Elven gemyk synthetek ew '''nobeliom''', niver 102 e'n Vosen Beriodek. Y arwodh ew **No**. Henwys veu dhe enora an kemygedh Alfred Nobel, diskudhyor dynamit. Diskudhys veu nobeliom en Dubna, Russi en 1956. Henwys veu jolotiom rag dalleth gen anjei (dhe enora Irene Joliot-Curie). Skiensydhyon erel en Stockholm a leveris anjeii dhe dhiskudha an elven ewedh en 1957, henwys nobeliom gen anjei. Radyoweythresek ew, askorrys en uskisellow perthygel en udnik. Ema dhe nobeliom dewdhek isotop, hanter-bewnans nobeliom-259 ew an hirra, 58 mynysen.

## Mirva

Restren: AlfredNobel2.jpg |skeusennik|Alfred Nobel
Restren: Fermilab.jpg|skeusennik|An Tevatron, uskisell perthygel
Osmiom

Elven gemyk ew **osmiom**, niver 76 e'n Vosen Beriodek. Y arwodh gemyk ew **Os**. An hanow a dheu dhort an ger Greka *osme*, ow styrya fler (ema enep an elven ow flerya a osmiom tetroksid, hag a'n jeves sawor poos mosek).

Nag eus radn dhe osmiom e'n korf denel. Nag ew an elven wenonek, bes osmiom tetroksid a serr an skevens, lagasow ha krohen. Diskudhys veu osmiom en 1803 war-barth ha'n elven indiom pan wrug  hwithrans war blatinom. Askorrys ew osmiom dhort purhe nikel, bes nag eus gorholeth rag an elven, etho askorrans ollvesek ew le ages 100 kg an vledhen. Usys ew avel katalydh lebmyn. E'n termyn eus passyes, usys o rag gul minyon pluven pednfenten, naswedhow gwarioryon rekord ha bollednow golow (hanow an kowethyans Osram a dheu dhywort*os*'miom ha wolf**ram**).

Poos atomek osmiom ew 190.23, y boynt teudhi ew 3054°C a'y boynt bryjyon ew 5027°C. Y dhosedh ew an uhella a bub elven oll, 22.6kg an liter. Olkan lenter arhansek w.

## Mirva

Restren: Tip_of_filler.jpg |skeusennik|Min pluven pednfenten
Restren: Smithson_Tennant_Blue_Plaque.jpg |skeusennik|Leghen a enor Smithson Tennant en Selby, Konteth Evrek
Restren: Osmium_cluster.jpg |skeusennik|Gwrysow osmiom
Restren: Osram_Factory_1931.jpg |skeusennik|Gweythva Osram en Hammersmith, Loundres
Nihoniom

Elven gemyk synthetek ew **nihoniom**, niver 113 e'n Vosen Beriodek. Y arwodh gemyk ew **Nh**. An hanow a dheu dhort an wlas Nihon, lebma feu gwres rag an kensa pres en 2004. Pur radyoweythresek ew. Hanter-bewnans an isotop dhe vewa hirra, h.e. nihoniom-286, ew deg eylen. Diskudhys veu en fondyans hwithrans Riken. 

## Mirva

Restren: Kosuke_Morita_and_Hiroshi_Matsumoto_cropped_Hideto_Enyo_Kosuke_Morita_Koji_Morimoto_and_Hiroshi_Matsumoto_20161201.jpg |skeusennik|Solempnita rag henwel nihoniom en 2016
Restren: Riken_HQ_Main_Research_Building.jpg |skeusennik|Derevyans Hwithrans Riken
Restren: Nihonium_Nucleus.jpg |skeusennik|Patron nuklesen nihoniom
Restren: Nihonium_street_monument_P4208296.jpg |skeusennik|Men kov nihoniom e'n stret
Nikel

Elven gemyk ew **nikel**, niver 28 e'n Vosen Beriodek. Y arwodh gemyk ew **Ni**. An hanow a dheu dhort an ger Almaynek *kupfernickel*, ow styrya kober an Jowl.

Essensek ew nikel dhe nebes ehennow, bes nag ew godhvedhys poran an for ma hwra effeythya an korf. Anella polter nikel a ell kawsya kanker skevens ha tron, hag tava teudhansow nikel a ell kawsya fagel an krohen (*dermatitis* en Sowsnek). Tus val almaynek a woya moon rudh-gell henwys *kupfernickel* gen anjei (kober an Jowl, awos na alja anjei kawos olkan dhorto). Usys o ganja dhe liwa gweder gwyrdh. En 1751 diskudhys veu olkan nikel gen Axel Fredrik Cronstedt en Stockholm. 

Meur a'n nikel war an nor a dheuth dhort meyn kowas. Men kowas bras hag a dhiyskydnas en tiredh Sudbury, Kanada, nanj ew a-dro dhe 2 bilvil a vledhdnnyow, a styr bos balyow bras ena (30% a askorrans ollvesek). Ostrali hag Indonesi a askorr meur a voon ewedh. Kolonn n nor ew gwres a horn a nikel. 

En 1844 diskudhys veu bos nikel pur dha dhe weres gen platyans arhans. Lebmyn usys ew rag gul dur dinam. Es ew dhe wul gwiver dhort nikel. Ema meur a wlasow owth usya nikel rag gul bathow. Ema niver a gesolkenyow arbednek ow komprehendya nikel, pekara:

*Invar* ew 64% horn ha 36% nikel. Na wra omlesa pan ew tobmhes. Usys ew yn klockys ha snodys musura.

*Nikrom* ew nikel gen ynter 11% ha 22% kromiom. Ev a wra gorthsevel tobmder. Usys ew en fornow ha krasellow.

*Monel* ew 70% nikel ha 30% kober. Da ew rag gorthsevel kesknians gen dowr an mor. Usys ew rag gul gwelydni kengorreroryon en gorholyon.

*Nikel aluminid* (Ni3Al) ew pur grev en tempredhow uhel. Usys ew rag gul jynnow fusednow ha jettow.

*Nitinol* ew 55% nikel ha 45% titaniom. Ema dhe'n olkan ma an gallos dhe berthi kov furv kens. Usys ew rag gul framyow dewweder.

Usys ew nikel avel katalydh dhe dreylya oylow dybradow dhe vlonegow, dre hedna ow kul margarin (marjarin). 

Poos atomek nikel ew 58.69. Y boynt teudhi ew 1453°C ha'y boynt bryjyon ew 2732°C. Y dhosedh ew 8.9kg an liter. Olkan arhansek, lenter, es y dhyghtya ew.  
## Mirva

Restren: Axel_Fredrik_Cronstedt.JPG |skeusennik|Axel Fredrik Cronstedt
Restren: Widmanstatten_hand.jpg |skeusennik|Men kowas nikel
Restren: Nickel2.jpg |skeusennik|Bathow nikel a'n Iseldiryow
Restren: NiCd various.jpg |skeusennik|Batriow nikel-kadmiom
Restren: RS-68_rocket_engine_test.jpg |skeusennik|Jynn fusen
Restren: Monel-valves--The-Alloy-Valve-Stockist.JPG |skeusennik|Klapes gwrys a *monel*
Restren: Sudbury_Wanapitei_WorldWind.jpg |skeusennik|Ranndir Sudbury, Kanada
Fosforos

Elven gemyk ew **fosforos**, niver 15 e'n Vosen Beriodek. Y arwodh gemyk ew **P**. An hanow a dheu dhort an ger Greka *phosphoros*, ow styrya 'karyer golow'. *Phosphoros* o hanow an planet Gwener po Borlowen en grek ewedh.

Pur wenonek ha flabmadow ew furv moyha aswonnys fosforos, h.y. fosforos gwydn, le ages 100mg a alja kawsya mernans. An elven a eksist avel fosfat (PO43-) en naturel. Pur bosek ew fosforos rag tevyans ha displegyans e'n korf. Essensek ew dhe bub kell vew. Radn ew a DNA, ha kalciom fosfat ew radn posek eskern. Avel gwenon, fosforos a wra omsettya war an avi.

Enyshes veu fosforos gans  en Hamburg en 1669. Usys o en Breselyow an Norvys rag pellednow tanek, tanbellednow tan ha grenadow mog. Woja seythen a omsettyansow ayr en mis Gortheren 1943, 25,000 a danbellednow 14kg a fosforos a dhistruis an cita Hamburg. Bagas aral a gesstoffow dhe usya fosforos ew maynoryon nervow avel tabun, sarin ha VX.

Ema lies furv a vonow fosforos. An chif moon ew apatit, kevys en Russi, an Statys Unys, Marokk, Tunisi, Togo ha Nauru. Askorrys veu 261 milvil tonnas a fosfat en 2016. Usys ew rag gul trenken fosfor, hag ena godeylyow. Usys ew gen diwysyans rag gul devnydhyow gorthtan, gorthpryfyow ha ladhoryon hwen. Keworrys ewa dhe lisiwyow.

Poos atomek fosforos ew 30.97, y boynt teudhi ew 44°C (fosforos gwydn), ha poynt bryjyon fosforos gwydn yw 280°c. Dosedh fosforos ew 1.8, 2.2. ha 2.7 kg an liter dhe fosforos gwydn, rudh ha du, e'n aray na. Diolkan ew fosforos, hag ema teyr furv, henwys gwydn, rudh ha du.

## Mirva

Restren: Joseph_Wright_of_Derby_The_Alchemist.jpg |skeusennik|Lymnans gen Wright of Derby ow tiskwedha Henning Brandt ha diskudhyans fosforos
Restren: The_site_of_secondary_mining_of_Phosphate_rock_in_Nauru,_2007._Photo-_Lorrie_Graham_(10729889683).jpg |skeusennik|Bal fosforos en Nauru
Restren: Incendaries-b29.jpg |skeusennik|Tanbellednow tan ow komprehendya fosforos
Restren: A-1E_drops_white_phosphorus_bomb_1966.jpg |skeusennik|Tanbellen fosforos
Restren: Matches.jpg |skeusennik|Tanbrednyer gen fosforos rudh
Restren: Diskmedel.JPG |skeusennik|Lisiw lestri
Restren: ONCF_E_1200_Moualine_el_Oued_-_Tamdrost.jpg |skeusennik|Tren leun a fosfat en Marokk
Restren: Freiberg,_Terra_mineralia,_Apatit.JPG |skeusennik|Apatit, chif moon fosforos
Platinom

Elven gemyk ew **platinom**, niver 78 e'n Vosen Beriodek. Y arwodh gemyk ew **Pt**. An hanow a dheu dhort an ger Spaynek *platina*, ow styrya arhans bian.

Nag eus dhe blatinom radn bewoniethel. Nag ew gwenonek, bes kesstoffow platinom a wra kawsya dasoberans allergek, *platinosis* y hanow. Usys ew an medhegneth 'Platinol' avel kymodyghtyans (). 

Aswonnys o platinom dhe bobel teythyek Amerika Dheghow en Kolombi ha Pow Ekwadorel, nanj ew 2,000 bledhen. En 1557 Julius Scaliger, skoler italek, a skrifas a-dro dhe olkan dhort Amerika Dheghow na alja bos teudhys.  a dhiskrifas platinom en manylys. Kemerys veu ev ort dhehweles avel keth gen an Morlu Riel. Ev a dherivas a-dro dhe blatinom dhe'n Kowethas Riel en Loundres. 

Tebmigow olkan platinom a eksist en naturel, bes tri kwarter platinom an nor a dheu dhort Afrika Dheghow ha Russi avel monow pekara'n moon cooperit (platinom sulfid, PtS). Askorrys ew 155 tonnas an vledhen. Usys ew 50% nodho rag gebmweyth, 30% rag gul konvertydhyon katalytek hag 20% dhe dhiwysyans, hag a wra devnydhya platinom en diskys kales.

Poos atomek platinom ew 195.08, y boynt teudhi ew 1772°C ha'y boynt bryjyon ew 3,825°C. Y dhosedh ew 21.5kg an liter. Olkan lenter gwydn-arhansek ew platinom, es y dhyghtya ha mortholya.

## Mirva

Restren: Platinum-nugget.jpg |skeusennik|Platinom naturel
Restren: Cooperite.jpg |skeusennik|Cooperit
Restren: Almirante_Antonio_de_Ulloa.jpg |skeusennik|Antonio Ulloa
Restren: Portret_van_Julius_Caesar_Scaliger_Iulius_Caesar_Scaliger_(titel_op_object),_RP-P-1909-4354.jpg |skeusennik|Julius Scaliger
Restren: Platinum_Mining.jpg |skeusennik|Bal platinom en Afrika Soth
Restren: Aufgeschnittener_Metall_Katalysator_für_ein_Auto.jpg |skeusennik|Konvertydh katalytek
Restren: Platinum_world_production.svg |skeusennik|Askorrans ollvesek platinom
Restren: Diamond_ring_by_Koshyk.jpg |skeusennik|Besow platinom hag adamant
Plutoniom

Elven gemyk ew '''plutoniom''', niver 94 e'n Vosen Beriodek. Y arwodh gemyk ew **Pu**. An hanow a dheu dworh an planet korr Plouton, drefen bos uraniom henwys dhort Uranus ha neptuniom dhort Neptun. Nag eus dhe blutoniom radn e'n korf denel. Na hwer plutoniom war an nor marnas en arbrovjiow hwithrans, bes drefen provyow arvow nuklerek ema gen pubonen nebes atomow plutoniom en y gorf. Pur beryllus ew drefen y dhewydnyans α hag a guntell e'n eskern.

Usys ew isotop plutoniom-238 en rewloryon kolon. 

Gwres veu plutoniom rag an kensa pres en mis Kevardhu 1940 gen Glenn Seaborg, Arthur Wahl ha Joseph Kennedy. Na veu an derivans a-dro dhe ev dyllys. Anjei a wrug ajon dell alja plutoniom gul tanbellen atomek. An Statys Unys a dhallathas askorra plutoniom, hag erbydn 1945 thera nebes kilogrammow gen anjei, lowr a blutoniom rag gul teyr tanbellen atomek.

Tardhys veu an danbellen gensa ogas dhe Alamagordo en mis Gorefan 1945. Droppys veu an sekond tanbellen war Nagasaki war an 9ves a vis Est 1945, ow ladha 70,000 ha golia 100,000. (Tanbellen uraniom a veu droppys war Hiroshima).

Askorrys yw a-dro dhe 50 tonnas a blutoniom pub bledhen, drefen bos isaskorr dasoberoryon nuklerek. Y hyllir usya plutoniom yn dasoberoryon *fast-breeder*, mes lettyes veu aga devnydh yn Almayn, an Statys Unys ha'n Ruvaneth Unys erbynn lemmyn.

Usys o plutoniom-238 war Apollo 14 ha'n tavellow efanvos Voyager I ha II.

Poos atomek plutoniom ew 244.06, y boynt teudhi ew 640°C ha'y boynt bryjyon ew 3330°C. Y dhosedh ew 19.8kg an liter. Olkan arhansek radywoweythresek ew.

## Mirva

Restren: Glenn_Seaborg_-_1964.jpg |skeusennik|Glenn Seaborg
Restren: Nh-pluto-in-true-color_2x_JPEG-edit-frame.jpg |skeusennik|An planet korr Plouton
Restren: Nagasakibomb.jpg |skeusennik|Tardh tanbellen Nagasaki
Restren: St_Jude_Medical_pacemaker_with_ruler.jpg |skeusennik|Rewler kolon
Restren: Dounreay_Prototype_Fast_Reactor.jpg |skeusennik|Dasoberoryon *fast breeder* Dounreay en Sgotland
Poloniom

Elven gemyk ew **poloniom**, niver 84 e'n Vosen Beriodek. An hanow a dheu dhort an wlas, Poloni, gwlas deythyek Marie Curie, an kensa dhe enyshe an elven. Y arwodh gemyk ew **Po**. 

Nag eus dhe boloniom radn vewoniethel, ha nag ew kevys en-mes a arbrovjiow hwithrans. Pur radyoweythresek ew (ow rei perthyglow α en-mes).

Diskudhys veu poloniom en 1898 en Paris gen Marie ha Pierre Curie. Anjei a wrug tedna poloniom dhort moon uraniom, pygvoon (*pitchblende*). Usys ew avel pednfenten tobmder rag lorenow efanvos (kebmys ha 520kj an our).

Poos atomek poloniom ew 209, y boynt teudhi ew 254°C ha'y boynt bryjyon ew 962°C. Y dhosedh ew 9.3kg an liter. Poloniom-209 ew an isotop gen an hanter-bewnans hirra, 102 bledhen. Hanter-olkan loos-arhansek dasoberus ew. Onan a'n elvednow moyha peryllus ew poloniom. An myns marwel ew 7 pikogramm (7 X 10-12 gramm). Trilvilgweyth moy peryllus ages hidrojen cyanid ew poloniom etho. Usys veu poloniom-210 dhe ladha Alexander Litvinenko en Loundres, aspias a Russi neb a wrug forsakya an FSB rag MI5.

## Mirva

Restren: Marie_Curie_c1920.jpg |skeusennik|Marie Curie
Restren: Pitchblende_schlema-alberoda.JPG |skeusennik|Pygvoon
Restren: Voyager_spacecraft.jpg |skeusennik|Loren efanvos
Potassiom

Elven gemyk ew '''potassiom''', niver 19 e'n Vosen Beriodek. Y arwodh gemyk ew **K**, dhort *kalium*, an hanow Latin rag potash, martesen dhort an ger Arabek *qali*, ow styrya lisliwen. An hanow potassiom a dheu dhort an ger Sowsnek, *potash*. 

Elven essensek dhe bub tra vew marnas nebes bakteria ew potassiom. Radywoweythresek ew onan a'y isotopow kebmyn, ha drefen hebma, leverys ew dell ew potassiom an chif acheson a janjyow genydnek en plansow hag enevales. 

John Aubrey, neb a skrifas dedhlyver e'n 17ves kansvledhen, a dherivas lusu plansow dhe vos da dhe'n gweres. Aswonnys hag usys o solpyter (potassiom nitrat, KNO3) hag alum (potassiom aluminiom sulfat, KAl(SO4)2) en kettermyn. 
Pan wrug Antoine Lavoisier skrifa an rol gensa a elvednow kemyk, ev a gomprehendyas nebes 'doryow' na alja bos terrys dh'aga elvednow. En 1807 Syr Humphrey Davy a erviras aga studhya, hag assaya devnydhya tredan dh'aga therri, h.y. elektrolysans. Ev a henwis an elven nowydh potassiom.

Chif monow potassiom ew sylvit (KCl), karnalit KCl.MgCl2 hag alunit (KAl3(SO4)2(OH6). Almayn o an askorrer moyha kens Kensa Bresel an Bes, bes Kanada, an Statys Unys ha Chile ew an moyha posek lebmyn. Askorrys ew a-dro dhe 50 milvil tonnas a botash an vledhen. An brassa radn a rag askorra godeylyow (95%), ha'n remenat dhe wul potassiom hidroksid. Usys ew hebma en y dro rag gul gweder, sebonow ha medhegnethow.

Poos atomek potassiom ew 39.10, y boynt teudhi ew 64°C ha'y boynt bryjyon ew 774°C. Y dhosedh ew 0.86kg an liter. Olkan medhel gwydn-arhansek dasoberus ew.

## Mirva

Restren: John_Aubrey.jpg |skeusennik|John Aubrey
Restren: Sir_Humphry_Davy,_Bt_by_Thomas_Phillips.jpg |skeusennik|Syr Humphrey Davy
Restren: FlammenfärbungK.png |skeusennik|Prov flabm potassiom
Restren: Fertilising_operations_-_geograph.org.uk_-_493879.jpg |skeusennik|Godeylya
Restren: Decorative_Soaps.jpg |skeusennik|Sebonow
Restren: Mineral_Silvina_GDFL105.jpg |skeusennik|Sylvit
Restren: Potassium_metal_in_water.webm|Dasoberyans gen dowr
Donald Fear

Dyskajer istori ha politigieth omdednys ew Donald Fear (genys Donald James Fear en 1962) trigys en Telford, meur y hanow drefen y vos an hweffes dhe waynya £1,000,000 war *[[:cy:Who Wants to Be a Millionaire?|Who Wants to Be a Millionaire?]]* en 2020.

## Bewnans a-varr ha resegva dyski
Ev ew an treja a beswar flogh. Genys veu en Bristol bes y deylu a removas dhe Manchester pan veu flogh yonk. Y deylu a removas arta dhe Lannstefan, Kernow pan veu degowek. Charles Causley o y dhyskajer e'n kensa skol, hag ena ev eth dhe Golji Lannstefan. Ev a studhyas Istori ha Politigieth en Universita Abertawe, lebma hwrug gwaynya an Pewas Professor Glanmor Williams rag Istori ha’n Pewas Kov John Rees. Woja hedna ev a dheskas en niver a skolyow en Telford ha Amwydhek   kens dos Pedn Governans ha Politigieth en Skol Ramasek Haberdashers’ Adams, Newport, Konteth Amwydhek. Ev a omdednas woja bos war'n dowlen.

## ''Who Wants to Be a Millionaire?''

En mis Gwydngala 2020 ev eth war’n dowlen bellwolok *[[:cy:Who Wants to Be a Millionaire?|Who Wants to be a Millionaire?]]*. Ev o an hweffes person dhe waynya £1,000,000 ha’n kensa rag 14 bledhen. Y omdhyskwedhyans o arbednek drefen ev dhe usya saw udn lovan sawya ha pub gwaynyer aral dh'aga devnydhya oll anodhans. Ev ew broder :cy:Davyth Fear neb a waynyas £500,000 an vledhen gens.  Heb parow ew an gwrians ma en istori an dowlen. E’n argemedna kens darlesa’n dowlen, Jeremy Clarkson a leveris bos Fear ‘an gwella kesstrifer en istori an dowlen’.

Fear a erviras rei £700,000 a’y bewas dh’y deylu, ha usya an £300,000 gerys rag ‘omdednans attes’ . Woja gwaynya an jackpot, ev ha’y wrek eth war dhy'golyow karavan dhe Whitley Bay rag solempnya.
Govyn £1,000,000 Fear o 'Py udn a beswar morlader a verwis ryb arvow Karolina Gledh en 1718?'. Ev a worthebis "Blackbeard" drefen ev dhe dheski kors a-dro dhe vorladron 8 bledhen kens an dowlen.  Fear a dhegemeras omlowenheans studhyoryon skol Haberdashers' Adams.

En 2022 Donald ha'y vroder Davyth a omdhiskwedhas en para der an dowlen bellwolok "Eggheads". 

## Bewnans personel
Kesstrifer kwys ha tennis moos gwresek ew. Ev a dhemedhas Debra Churchill, klavjiores vengorfonieth, en 1987 hag ema peswar flogh dhe anjei - Cat, Ali, Izzy ha Chris.

## Dustuniow
Paladiom

Elven gemyk ew **paladiom**, niver 46 e'n Vosen Beriodek. Y arwodh gemyk ew **Pd**. An hanow a dheu dhort an asteroyd Pallas, henwys rag an dhuwes a furneth yn mythologieth Grek.

Nag eus dhe baladiom radn vewoniethel. Diskudhys veu paladiom gen , kemygydh a Norfolk neb a driga en Loundres. Ev a oberi war-barth ha  en 1800. Anjei a wrug hwithrans war blatinom, ort y deudhi en *aqua regia*, kemyskans a drenken hidroklorik ha trenken nitrik. Tennant a dhiskudhas osmiom hag iridiom dhort remenat a'n teudhans. Wollaston a studhyas an teudhans y honan. Dhort hedna ev a gavas paladiom ha rodiom. Diskudhys veu paladiom en kettermyn dell diskudhyans an asteroyd Pallas.

Kevys ew paladiom en y studh naturel en Brasil, hag ema nebes monow ow komprehendya paladiom, pekara stibiopaladinit (paladiom antimonid, Pd5Sb2). Askorrys ew paladiom dell ew usys avel isaskorr dhort purhe nikel en Russi ha Kanada, a-dro dhe 300 tonnas an vledhen. Usys ew rag gul konvertydhyon katalytek en kerri (60%), 20% dhe'n diwysyans elektronek, 10% rag gul lenwansow dynsek ha'n remenat avel gebmweyth.

Poos atomek paladiom ew 106.42, y boynt teudhi ew 1552°C ha'y boynt bryjyon ew 3140°C. Y dhosedh ew 12.0 kg an liter. Olkan lenter gwydn-arhansek ew paladiom, es y dhyghtya ha mortholya. 

## Mirva

Restren: Stibiopalladinite_-_Mineralogisches_Museum_Bonn.jpg |skeusennik|Stibiopaladinit
Restren: Wollaston_William_Hyde_Jackson_color.jpg |skeusennik|William Hyde Wollaston
Restren: Potw1749a_Pallas_crop.png |skeusennik|An asteroyd Pallas
Restren: 4Y1A9968_Norilsk_(28676523730).jpg |skeusennik|Teudher nikel Norilsk en Russi
Restren: Aufgeschnittener_Metall_Katalysator_für_ein_Auto.jpg |skeusennik|Konvertydh katalytek
Restren: Palladium_for_jewellery.JPG |skeusennik|2.5 gramm a baladiom, usys rag gul owr gwydn ha gebmweyth
Praseodymiom

Elven gemyk ew '''praseodymiom''', niver 59 e'n Vosen Beriodek. Y arwodh ew **Pr**. An hanow a dheu dhort an geryow Greka *prasios didymos*, ow styrya gevel gwer. Onan a'n elvednow dor-tanow, po lanthanid ew praseodymiom.

Nag eus radn dhe braseodymiom e'n korf denel, bes polter ha holanow praseodymiom a serr an lagasow. Diskudhys veu praseodymiom en Wien, penncita Ostri, en 1885 gen  war-barth ha neodymiom. Na veu an olkan pur askorrys bys dhe 1931. Chif moon praseodymiom ew monazit, kevys en China, an Statys Unys, Brasil hag Eynda. Askorrys ew a-dro dhe 2,500 tonnas pub bledhen. Usys ye praseodymiom oksid rag liwa gweder melyn usys avel diwweder kesteudhoryon. Usys ew an olkan y honan en priweyth ha golowow fylm ha livwolowys.

Poos atomek praseodymiom ew 140.90, y boynt teudhi ew 931°C ha'y boynt bryjyon ew 3510°C. Y dhosedh ew 6.8kg an liter. Olkan medhel arhansek ew praseodymiom, es y vortholya.

## Mirva

Restren: Monazite-(Ce)-164025.jpg |skeusennik|Moon praseodymiom, monazit
Restren: Auer_von_Welsbach.jpg |skeusennik|Karl Auer
Restren: Praseodymium-glass.jpg |skeusennik|Gweder praseodymiom
Restren: US_Navy_020202-N-5563S-001_USS_Blue_Ridge_-_Welder.jpg |skeusennik|Dewweder kesteudhor
Restren: Kohlebogen_Scheinwerfer.jpg|skeusennik|Golow fylm
Promethiom

Elven gemyk ew '''promethiom''', niver 61 e'n Vosen Beriodek. Y arwodh ew **Pm**. An hanow a dheu dhort an Titan en mythologieth grek, Prometheus, neb a ladras tan dhort an Duwow ha'y rei dhe dus. Onan a'n elvednow dor-tanow, po lanthanid ew promethiom.

Nag eus radn dhe promethiom e'n korf denel, en gwir, pur beryllus ew awos y radyoweythresans glew.

Diskudhys veu promethiom en 1938 gen bagas a skiensydhyon en Universita Stat Ohio, Jacob Marinsky, Larry Glendenin ha Charles Coryell. Gwrek Coryell a brovyas an hanow *promethiom*.

Kevys ew promethiom en askorrasow folsans en dasoberoryon nuklerek. Pub isotop ew radywoweythresek, ha'n hanter-bewnans hirra gen promethiom-145 - 17.7 bledhen. Usys ew promethiom-147 avel dyller dewydnyans β en paynt golow (ema golow glas ganjo), en batriow atomek usys en rewloryon kolon ha towlydnow gidys.

Poos atomek promethiom ew 145, y boynt teudhi ew 1042°C ha'y boynt bryjyon ew 3000°C. Y dhosedh ew 7.2kg an liter. 

## Mirva

Restren: Pitchblende_schlema-alberoda.JPG |skeusennik|Moon uraniom, pygvoon (askorrys ew promethiom dhort uraniom)
Restren: Charles_D._Coryell_M.I.T._May_1947.png |skeusennik|Charles Coryell
Restren: Jacob_A_Marinsky.jpg |skeusennik|Jacob Marinsky
Restren: Larry_E_Glendenin.jpg |skeusennik|Larry Glendenin
Restren: Heinrich_fueger_1817_prometheus_brings_fire_to_mankind.jpg|skeusennik|Lymnans a Prometheus gen Heinrich Fueger
Restren: Art exhibition under black light.jpg|skeusennik|Paynt golow
Restren: Exocet-mil.jpg|skeusennik|Towlyn gidys
François Mitterrand

**François Mitterrand**, genys veu 26 mis Hedra 1916 en Jarnac hag a verwis 8 mis Genver 1996 en Paris, o Lewydh Repoblek Frynk yntra 21 mis Me 1981 ha 17 mis Me 1995.
François Hollande

**François Hollande**, genys veu 12 mis Est, 1954 en Rouen, o Lewydh Repoblek Frynk yntra mis Me 15, 2012 ha mis Me 14, 2017.
Protaktiniom

Elven gemyk ew '''protaktiniom''', niver 91 e'n Vosen Beriodek. Y arwodh ew **Pa**. An hanow a dheu dhort an ger Greka *protos*, ow styrya kensa, avel rager dhe'n hanow aktiniom. 

Nag eus radn vewoniethel dhe brotaktiniom, ha nag ew kevys en-mes a arbrovjiow hwithrans ha nuklerek. Pur beryllus ew drefen y radyoweythresans glew. Ema dew isotop naturel, hag ema dhe brotaktiniom-231 an hanter-bewnans hirra, 32,500 bledhen. En 1918 diskudhys veu protaktiniom gen Lisa Meitner en Berlin. E hwer protaktiniom en naturel en monyow uraniom avel pygvoon. Usys ew protaktiniom-231 ha thoriom-230 rag dedhya godhosow morek.

Poos atomek protaktiniom ew 231.04, y boynt teudhi ew 1568°C ha'y boynt bryjyon ew 4027°C. Y dhosedh ew 15kg an liter. Olkan arhansek radyoweythresek ew hag a dhasober gen oksyjen, ethen ha trenkednow, mbs na wra dasoberi gen lisliwennow.

## Mirva

Restren: Pitchblende_schlema-alberoda.JPG |skeusennik|Moon uraniom, pygvoon, pednfenten an protaktiniom diskudhys gen Lisa Meitner
Restren: Lise_Meitner_(1878-1968),_lecturing_at_Catholic_University,_Washington,_D.C.,_1946.jpg |skeusennik|Lisa Meitner
Restren: Thermal_ionization_mass_spectrometer.jpg|Spektrometer usys rag dedhya godhosow morek
An Vosen Beriodek

**An Vosen Beriodek** ew rol a elvednow kemyk. E’n Vosen, settyes ew an elvednow en aray aga niver atomek ow talla gen niver onan, hidrojen. Niver atomek elven ew an keth tra ha'n niver a brotonow en nuklesen po sprusen an atom na. E’n Vosen Beriodek renkys ew an elvednow en *periodow* ha *bagasow*. Gelwys ew rew elvednow a-dreus dhe’n vosen *period*. Ema dhe bub period niver, a 1 dhe 8. Ema dhe Beriod 1 diw elven en udnik: hidrojen ha heliom. Ema dhe Beriod 2 ha Period 3 eth elven. Hirra ew periodow erel. Ema dhe’n elvednow en period niverow atomek en eyl onan en moy woja y gila.

Gelwys ew koloven elvednow dhe'n dor mosen *bagas*. Ema 18 bagas e’n vosen beriodek savonek.  Ema dhe bub bagas niver: a 1 dhe 18. Elvednow en bagas a renk aga elektronow en fordhow haval, hag ema hebma ow rei gnasow kemyk haval dhe anjei, h.y. ma anjei owth omdhegi en for'ow haval. Rag ensampel, aswonys ew bagas 18 avel gassys nobyl drefen aga bos gassys oll ha ny wra anjei kesunya gen atomow erel. 

Usys ew an vosen beriodek gen kemygydhyon rag gweles patronyow ha perthynyansow ynter elvednow. Ema tri chif bagas e’n Vosen Beriodek; olkenyow, olkanoydow, ha diolkenyow. Rag ensampel, elvednow a-bell war askel gledh ha war woles an vosen ew an moyha metelyek, hag elvednow war an dheghow a-wartha ew an lyha metelyek. Ema lies patron ha perthynyans aral ewedh. 

Devisys veu an vosen beriodek gen an kemygydh a Russi Dmitry Ivanovich Mendeleyev (1834-1907). Dh’y enora, henwys veu elven 101 mendeleviom.

## Mosen Beriodek Savonek



;Kevresyow Kymyk an Vosen Beriodek

* Olkenyow lisliwen
* Olkenyow dor lisliwennek
* Lanthanidow
* Aktinidow
* Superaktinidow
* Eka-superaktinidow
* Olkenyow tremenyans
* Olkenyow boghes
* Olkanoydow/Hanter-olkenyow
* Diolkenyow 
* Halojenow
* Gassys nobyl 

;Studh en tempredh ha gwaskedh savonek. Liw an niver  (niver atomek) a-ugh dhe arwodh an elven a dhiskwedh studh an elven en studhyow normal.
* an re en  glas ew gassys
* an re en  gwyrdh ew linyow
* an re en  du ew soled

;Radyoweythresans
;An re gen emlow soled y’s teves isotopow sad (Elvennow a’n dallethvos)

* Ema dhe'n re gen emlow terrys isotopow radyoweythresek kevys en naturel
* Ny hwer an re gen emlow dyjynnek en naturel (Elvednow synthetek)
* Re radyoweythresek dhe vos diskudhys hwath ew an re heb emlow
Radiom

Elven gemyk ew **radiom**, niver 88 e'n Vosen Beriodek. Y arwodh gemyk ew **Ra**. An hanow a dheu dhort an ger Latin *radius*, ow styrya dewyn. Nag eus dhe radiom radn fewoniethel, ha nag ew kevys en-mes a arbrovjiow hwithrans po nuklerek. Pur beryllus ew drefen y radyoweythresans glew. Usys o dres lies bledhen en dyghtyans kanker, bes y dhevnydh a wre perylla bewnans an oberoryon, etho nag ew usys lebmyn. Skiensydhyon a dherivas ow tochya peryllon an elven en 1900, diw vledhen woja diskudhyans radiom. Antoine Becquerel a dhug *ampoule* a radiom en y bocket hwegh our, ha derivas bos goliow bew war y grohen. 

Usys veu radiom en gweythvaow klockys gen bejethow golow, hag a veu payntys dre dhorn, e'n brassa radn gen mowysi yonk. An radiom a wre kawsya kankerow war aga ganowow. An mowysi a wrug sewya dre lagha an kowethyans, US Radium.

Diskudhys veu radiom gen Pierre ha Marie Curie en Paris en 1898 dhort moon pygvoon.. Poos atomek radiom ew 226, y boynt teudhi ew 700°C ha'y boynt bryjyon ew 1140°C. Y dhosedh ew 5 kg an liter. Olkan arhansek lenter medhel radyoweythresek ew.

## Mirva

Restren: Curie_and_radium_by_Castaigne.jpg |skeusennik|Lymnans a Pierre ha Marie Curie ow tiskudha radiom
Restren: All_women_or_girls_using_radium_paint_with_no_protection_or_warnings_in_1922,_from-_USRadiumGirls-Argonne1,ca1922-23-150dpi_(cropped).jpg |skeusennik|Mowysi US Radium ow payntya klockys gen paynt golow
Restren: Seiko_Chronograph_radium.jpg |skeusennik|Paynt radiom war vejeth euryor
Restren: Blenda_smolista20.jpg |skeusennik|Pygvoon, moon uraniom
Radon

Elven gemyk ew **radon**, niver 86 e'n Vosen Beriodek. Y arwodh gemyk ew **Rn**. An hanow a dheu dhort an elven radiom, ha'y hanow kensa en Sowsnek a veu *radium emanation*, awos bos gorrys en-mes gen radiom.

Pur ansad ha peryllus ew radon drefen y radyoweythresans glew. Radon ew an brassa kevreiyas dhe dhewydnyans kilva naturel. Ev a dheu dhort kerrygi en naturel, ha radn (pur vian) ew e'n ayrgylgh. Ev a guntell en derevyansow en tiredhow lebmath uji men growan, pekara Kernow. Radon ew omgemeryansek rag 10% a gasys kanker skevens. Lemmyn yma daffar previ rag radon.

Diskudhys veu gen Ernest Rutherford en 1899 yen Universita McGill, Montreal, Kanada. Ev a studhyas an gass hag a dheuth dhort thoriom, hag ajon bos elven nowydh ena. Gass diliw ew radon na wra dasoberi gen elvednow erel. Poos atomek radon ew 222, y boynt teudhi ew -71°C ha'y boynt bryjyon ew -62°C. Y dhosedh ew 9.7 gramm an liter.

## Mirva

Restren: Radon_test_kit.jpg |skeusennik|Daffar previ rag radon e'n chi
Restren: Ernest_Rutherford_LOC.jpg |skeusennik|Ernest Rutherford
Restren: Logan_Rock_from_below.jpg |skeusennik|Men growan
Restren: CornwallBasaltGraniteMap.jpg |skeusennik|Tiredhow men growan en Kernow
Reniom

Elven gemyk ew **reniom**, niver 75 e'n Vosen Beriodek. Y arwodh gemyk ew **Re**. An hanow a dheu dhort an ger Latin *Rhenus* rag Dowr Ryn (*Rhein* en Almaynek). Nag eus radn vewoniethel dhe reniom. Diskudhys veu reniom en 1925 gen Walter Noddack hag Ida Tacke en Berlin. Anjei a wrug keskreuni an olkan dhort an moon, gadolinit.

Na hwer reniom avel an olkan pur, ha nag eus moon kavadow marnas renit, ha hebma ew pur danow. Monow pekara gadolinit a gomprehend myns bian nodho. Askorrans ollvesek lebmyn ew 5 tonnas an vledhen, hag usys ew rag gul kesolkenyow ha katalydhyow. Askorrys ew reniom avel polter loos. Keworrys ew dhe dungsten ha molybdenom rag gul kesolkenyow hag ew usys en fornow ha lugern. Terweythyow, usys ew rag gul gebmweyth.

Poos atomek reniom ew 186.21, y boynt teudhi ew 3180°C ha'y boynt bryjyon ew 5625°C. Y dhosedh ew 21.9 kg an liter. Olkan arhansek ew reniom. Y boynt bryjyon ew an treja uhella woja karbon ha tungsten.

## Mirva

Restren: Ida_Noddack-Tacke.png |skeusennik|Ida Noddack-Tacke
Restren: CFM56_P1220759.jpg |skeusennik|Jynn ebron gen lownyow 3% reniom
Restren: Rheniite-34295.jpg |skeusennik|Renit, moon reniom
Restren: Gadolinitas.jpg |skeusennik|Gadolinit
Rodiom

Elven gemyk ew **rodiom**, niver 45 e'n Vosen Beriodek. Y arwodh gemyk ew **Rh**. An hanow a dheu dhort an ger Greka *rhodos*, ow styrya liw rosen. Nag eus radn vewoniethel dhe rodiom, ha pur danow ew an elven ma. Diskudhys veu rodiom gen William Hyde Wollaston (1766-1828). Kemygydh o Wollaston dhort Norfolk neb a driga en Loundres. Ev a oberi war-barth Smithson Tennant (1761-1815) en 1800. Anjei a wrug hwithrans war blatinom, ort y deudhi en *aqua regia*, kemyskans a drenken hidroklorik ha trenken nitrik. Tennant a dhiskudhas osmiom hag iridiom dhort remenat e'n teudhans. Wollaston a studhyas an teudhans y honan. Dhort hedna ev a gawas paladiom ha rodiom. Woja kodha en godhas an paladiom, gerys veu ev gen gwrysow liw rosen teg a rodiom klorid.

E hwer rodiom avel monyow tanow, avel rodoplumsit (rodiom-plobm sulfid - Rh3Pb2S2) ha rodokrosit. Askorrys ew rodiom ewedh avel isaskorr purhe monyw kober ha nikel. An askorrans ollvesek pub bledhen ew 16 tonnas. Usys ew rag gul konvertydhyon katalytek (85% a askorrans bledhenek). Eylgylghys ew a-dro dhe 2 donnas an vledhen dhort konvertydhyon katalytek. Usys ew nebes nodho, a-dro dhe 6%, e'n diwysyans gweder.

Poos atomek rodiom ew 102.91, y boynt teudhi ew 1966°C ha'y boynt bryjyon ew 3725°C. Y dhosedh ew 12.4kg an liter. Olkan tanow lenter arhansek kalish ew.

## Mirva

Restren: Rh_price.png |skeusennik|Chanjyow en pris rodiom dres an bledhednyow
Restren: Wollaston_William_Hyde_Jackson_color.jpg |skeusennik|William Hyde Wollaston
Restren: Freiberg,_Terra_mineralia,_Rhodochrosit.JPG |skeusennik|Onan a vonow rodiom, rodokrosit
Restren: Gems_and_silver_bracelet.JPG |skeusennik|Gebmweyth gwres a rodiom
Restren: Aufgeschnittener_Metall_Katalysator_für_ein_Auto.jpg |skeusennik|Konvertydh katalytek
Restren: 4Y1A9968_Norilsk_(28676523730).jpg |skeusennik|Teudhji nikel Norilsk en Russi
Roentgeniom

Elven gemyk synthetek ew **roentgeniom**, niver 111 e'n Vosen Beriodek. Y arwodh gemyk ew **Rg**. An hanow a enor an fysegydh a Almayn, , neb a dhiskudhas dewydnow-X en 1895. Nag ew kevys en naturel. Pur radyoweythresek ew, an isotop gen an hanter-bewnans hirra ew roentgeniom-282 (100 eylen). Gwres veu rag an kensa pres en 1994 en Arbovji GSI en Darmstadt, Almayn.

## Mirva

Restren: GSI,_Darmstadt,_Juli_2015_(4).JPG |skeusennik|Arbrovji GSI, Darmstadt
Restren: Roentgen2.jpg |skeusennik|Wilhelm Röntgen
Restren: Backdrop_for_presentation_of_Röntgenium,_element_111,_at_GSI_Darmstadt.JPG |skeusennik|Solempnita henwel roentgeniom
Rutherfordiom

Elven gemyk synthetek ew **rutherfordiom**, niver 104 e'n Vosen Beriodek. Y arwodh gemyk ew **Rf**. An hanow a enor an fysegydh a Vordir Nowydh, Ernest Rutherford, tas fysegieth modern, neb a dhiskudhas tybyans hanter-bewnans radyoweythresek ha'n elven radon, ha henwel dewydnyans α ha β. Ev a gavas an Pewas Nobel rag fysegieth en 1908.

Gwres veu rutherfordiom rag an kensa pres en 1964 en Fondyans Hwithrans Nuklerek en Dubna, Russi. An skiensydhyon a wrug profya an hanow kurchatoviom, owth enora , pedn hwithrans nuklerek Russi. Skiensydhyon a'n Statys Unys a naghas dhe'n hanow ma, ow leverel bos anjei diskudhoryon an elven en 1969, en Universita Kaliforni, Berkeley. Anjei a brofyas an hanow rutherfordiom. An Kesunyans Keswlasek rag Kemygieth Pur ha Gweythresek (IUPAC) a erviras a-barth rutherfordiom en 1997. Pur radyoweythresek ew pub isotop, hanter-bewnans rutherfordiom-267 ew an hirra, a-dro dhe 80 mynysen.

## Mirva

Restren: Ernest_Rutherford_LOC.jpg |skeusennik|Arlodh Ernest Rutherford a Nelson
Restren: Kurchatov_Poststamp.jpg |skeusennik|Igor Kurchatov
Restren: RIAN_archive_612388_Joint_Institute_for_Nuclear_Research_in_Dubna_hosts_seminar_on_Physics_on_Large_Hadron_Collider.jpg |skeusennik|Fondyans Hwithrans Nuklerek en Dubna
Rubidiom

Elven gemyk ew ''rubidiom'', niver 37 e'n Vosen Beriodek. Y arwodh gemyk ew **Rb**. An hanow a dheu dhort an ger Latin *rubidius*, ow styrya rudh tewl.

Nag eus radn vewoniethel dhe rubidiom, ha nag ew perderys bos holanow rubidiom gwenonek. Pur haval ort potassiom ew rubidiom, bes nebes radyoweythresek ew. Usys ew yn hwithrans medhegnethel. Kenednow kellyow kanker a dedn rubidiom, etho leuvvedhogyon a wra devnydh a rubidiom rag helerghi hwedhow.

Diskudhys veu rubidiom en 1861 gen Robert Wilhelm Bunsen (1811-1899) ha Gustav Robert Kirchoff (1824-1887) en Universita Heidelberg, Almayn, en ensampel a lepidolit. Moon koynt ew lepidolit. Pan vo towlys lepidolit war dan, ev a wra ewoni, hag ena treylya pekara gweder. Woja hwithrans ha tedna mes lithiom ha potassiom, Bunsen ha Kirchoff a dhiskudhas remenat gen linyow pur rudh en prov flabm. Nag eus meur a rubidiom askorrys gen diwysyans, awos y vos re gostek, yntra dew ha pajar tonnas an vledhen hepken. Keworrys ew dhe danow kreft rag aga liwa purpur, dhe yeynhe laserow, en klockys atomek hag en arhwilellow PET en klavjiow. Possybyl ew dhe dhedhya meyn gen keheveli komparriv rubidiom ha strontiom (an isotop radyoweythresek rubidiom-87 a dreyl dhe strontiom-87 dres termyn).

Poos atomek rubidiom ew 85-47, y boynt teudhi ew 39°C ha'y boynt bryjyon ew 688°C. Y dhosedh ew 1.5kg an liter. Olkan medhel gwydn ew, hag a dhasober gen ayr ha dowr, etho synjys ew en-dadn oyl.

## Mirva

Restren: Lepidolite_(Brazil).jpg |skeusennik|Lepidolit
Restren: Die_Flammenfärbung_des_Rubidium.jpg |skeusennik|Prov flabm rubidiom
Restren: 200508_Firework_of_Lake_of_Annecy_festival_(351).jpg|skeusennik|Tanow kreft purpur rubidiom
Restren: Kirchhoff_Bunsen_Roscoe.jpg|skeusennik|Gustav Kirchoff (a gledh), Robert Bunsen (kres) ha Henry Roscoe (a dhehow). Roscoe a dhiberthas Heidelberg kens diskudhyans rubidiom
Restren: Laser.jpeg |skeusennik|Laser 
Restren: USNO_rubidium_fountain.jpg |skeusennik|Klock atomek rubidiom
Restren: ECAT-Exact-HR--PET-Scanner.jpg |skeusennik|Arhwilell PET
Rutheniom

Elven gemyk ew '''rutheniom''', niver 44 e'n Vosen Beriodek. Y arwodh gemyk ew **Ru**. An hanow a dheu dhort an ger Latin rag Russi. Nag eus radn vewoniethel dhe rutheniom.

En 1807 Jędrzej Śniadecki (1768-1838), kemygydh polonek a Universita Vilnius, a wrug hwithrans ow tochya monyow platinom. Erbydn mis Me 1808 ev a leveris dell wrugava diskudha elven nowydh, henwys *vestiom* (diskudhys veu an asteroyd Vesta an vledhen kens). Pan wrug kemygydhyon frynkek assaya gul an keth hwithrans, ny alja anjei kawos an elven nowydh. Etho Sniadecki a dednas y dherivas war dhelerh. En 1840 Karl Karlovich Klaus (1796-1864) a dhiskudhas elven nowydh en Universita Kazan, henwys rutheniom ganjo.

Kevys ew olkan rutheniom en naturel, hag ema nebes monyow gen rutheniom, pekara laurit (rutheniom sulfid). Askorrys ew dhort purhe nikel en Ontario, Kanada hag Afrika Dheghow, a-dro dhe 35 tonnas an vledhen. Hanter nodho ew usys e'n diwysyans elektronek ha 40% aral e'n diwysyans kemyk. An diwysyans elektronek a wra devnydh a rutheniom rag gul sprallansoryon asklosen (*chip resistors*). Keworrys ew rutheniom dhe blatinom rag gul gebmweyth.

Poos atomek rutheniom ew 101.07, y boynt teudhi ew 2310°C ha'y boynt bryjyon ew 3900°C. Y dhosedh ew 12.4kg an liter. Olkan tanow lenter arhansek ew.

## Mirva

Restren: ClausKE.jpg |skeusennik|Karl Klaus
Restren: Jędrzej_Śniadecki.PNG |skeusennik|Jędrzej Śniadecki
Restren: SparkFun_spdt-slide-switch_15662152053_o.jpg |skeusennik|Skwychys asklosen
Restren: Kristallstruktur_Pyrit.png |skeusennik|System gwrysow laurit
Samariom

Elven gemyk ew **samariom**, niver 62 e'n Vosen Beriodek. Y arwodh ew **Sm**. An hanow a dheu dhort samarskit, an moon ma feu kevys etto rag an kensa pres. Onan a'n elvednow dor-tanow, po lanthanid ew samariom. Nag eus radn dhe samariom e'n korf denel. Nag ew gwenonek bes holanow samariom a wra serri an lagasow ha krohen. Medhegneth gorthkanker ew samariom (153Sm) leksidronam (hanow merk: *Quadramet*).

Diskudhys veu samariom gen  en Paris en 1879 dhort an moon samarskit (henwys veu samarskit rag enora Vassili Samarsky-Bykhovets, ynjydnor bal a Russi). Boisbaudran o diskudhor galliom ha dysprosiom ewedh. Kevys ew samariom en monyow dor-tanow erel, pekara monazit. Askorrys ew a-dro dhe 700 tonnas an vledhen. Usys ew gen kobalt rag gul kesolkenyow tednvenek (10,000 gweyth moy tednvenek enjei ages horn), en arbednek en fornow korrdon. Usys ew samariom oksid en priweyth ha rag gul gweder hag a wra sugna dewydnyans isrudh. Avel gwernis usys ew en laserow ha maserow (kebmys dhe laserow bes owth usya korrdodnow - possybyl ew maserow dhe dreghi dur hag aslabma dhort enep an Loor). Katalydh dhe'n diwysyans plastek ewa ewedh.

Poos atomek samariom ew 150.36, y boynt teudhi ew 1077°C ha'y boynt bryjyon ew 1790°C. Y dhosedh ew 7.52kg an liter. Olkan gwydn-arhansek ew.

## Mirva

Restren: Lecoq_de_Boisbaudran.jpg |skeusennik|Paul-Émile Lecoq de Boisbaudran
Restren: Samarskite-fresh.jpg |skeusennik|Samarskit
Restren: Ross_Headphones.jpg |skeusennik|Skovarnigow gen tednveyn samariom
Restren: 153Sm-lexidronam_structure.svg|skeusennik|Kesweyth samariom (153Sm) lexidronam (medhegneth gorth-kanker)